Bandyhokej

náhľad|Ženský bandyhokej, Majstrovstvá sveta 2004 
thumb
náhľad|Ihrisko bandyhokeja
náhľad|História bandy loptičiek

Bandyhokej (iné názvy: bandy hokej, bandy-hokejMalá encyklopédia telesnej výchovy a športu, 1982, str. 496, bandy [vyslov: bendi...]; angl. bandy) je kolektívny šport a loptová hra, ktorá sa hrá na dve bránky na ľadovej ploche. Šport, v ktorom proti sebe nastupujú dve 11-členné družstvá (10 hráčov v poli a 1 brankár), je podobný ľadovému či pozemnému hokeju. Cieľom hry je dopraviť loptičku pomocou hokejovej palice, ktorá je na dolnom konci oblúkovito zahnutá, do bránky.

 Dejiny 
Bandyhokej sa považuje za predchodcu ľadového hokeja v Európe a vznikol pravdepodobne z hokeja pozemného. Prvé zmienky o hre, ktorá sa hrá so zahnutými palicami a s loptičkou, pochádzajú už zo staroveku. Moderná forma bandyhokeja sa rozšírila v Anglicku v 18. storočí. Ale prvý oficiálny zápas odohrali dva anglické kluby až v roku 1875. Oficiálne pravidlá boli schválené v Anglicku v roku 1891 po vzniku národného zväzu bandy hokeja. Z Anglicka sa hra rozšírila do Švédska (1895), Írska, Holandska, Ruska a do ostatných škandinávskych krajín. Najviac zapustila korene práve v Rusku a škandinávskych krajinách. V roku 1955 vznikla Medzinárodná federácia bandyhokeja (vtedy IBF).

Aj na Slovensku sa istý čas hrával bandyhokej, od roku 1925 ho však začal vytláčať ľadový (kanadský) hokej. Rok 1928 bol posledný, kedy sa na Slovensku bandyhokej hral.

V roku 2017 bola založená Slovenská asociácia Bandy.Spoločnosť Slovenská asociácia Bandy, skrátený názov SAB bola založená 12. mája 2017

 Stručné pravidlá 
 ihrisko môže mať rozmery od 45 x 90 m až 65 x 110 m a kvôli svojim rozmerom sa väčšinou hráva v externých priestoroch, menej v multifunkčných halách
 každé družstvo má 11 hráčov v poli a 4 na striedačke
 družstvo v poli sa skladá z 3 obrancov, 2 halfbekov, 2 kvarterbekov a 3 útočníkov
 hráči sa pohybujú na korčuliach
 plastová alebo gumená loptička má priemer 6 cm a má oranžovú farbu
 hrací čas je 2 x 45 min s 10 min prestávkou
 v rozhodujúcich zápasoch, ak je potrebné predĺženie, predlžuje sa 2 x 15 min
 pri preniknutí loptičky za bránkovú čiaru (mimo priestor bránky) sa zahrávajú rohy
 za priestupky mimo pravidiel sa zahrávajú priame strely, a to z miesta na to určených
 mantinely, ktoré ohraničujú ihrisko, sú vysoké 12 až 15 cm a slúžia na zabránenie úniku loptičky von z ihriska
 bránka ma rozmery 3,5 x 2,1 x 2 m (d x š x v)
 stretnutie rozhodujú traja rozhodcovia, jeden hlavný a dvaja asistenti, ktorí aj merajú hrací čas

 Referencie 

 Pozri aj 
 Medzinárodná federácia bandyhokeja
 Majstrovstvá sveta v bandyhokeji

 Iné projekty 

 Externé odkazy 

 Slovenská asociácia Bandy
 Oficiálna stránka Medzinárodnej federácie bandyhokeja 
 Informácie o bandyhokeji  
 Bandyhokej na stránke Národnej encyklopédie športu Slovenska
 História bandyhokeja 


Kategória:Kolektívne športy
Kategória:Loptové hry
Kategória:Športy vzniknuté v Rusku